als_Latn dik_Latn sag_Latn
Kreditorët dhe investuesit e shkëmbyesit të monedhës digjitale Bitcoin, Mt. Gox, kanë rënë dakord që të përpiqen të ringjallin sërish këtë kompani.
Mt. Gox, një kompani në Tokio që merret me shkëmbimin e monedhave digjitale të Bitcoin-it, paraqiti në muajin mars një kërkesë për falimentim, pasi tha se ka humbur 850 mijë monedha virtuale bitcoin, ngaqë janë vjedhur. Vlera totale e këtyre monedhave, që përfshin edhe 100 mijë bitcoin-et e kompanisë, arrin në 473 milionë dollarë.
Më pas kompania njoftoi se kishte gjetur 200 mijë bitcoin në kuleta elektronike që ishin në format të vjetër. Kompania, meqenëse nuk kishte ndonjë plan për t’u rimëkëmbur sërish, vendosi që të likuidohet me gjykatën në Tokio në muajin prill.
Tani, investitorët me qendër në SHBA së bashku me ish-pronarin dhe shefin e marketingut të kompanisë Mt.Gox kanë paraqitur një kërkesë në Gjykatën e Qarkut në Çikago për të ndalur procedurat e likuidimit, të cilat kanë marrë miratimin nga Japonia.
Ata shpresojnë që do të mund të rimëkëmbin sërish kompaninë, madje kanë hapur edhe një faqe në internet, të quajtur savegox.com, ku kanë kërkuar nga përdoruesit e shërbimit Mt. Gox që të shprehin idetë e tyre në lidhje me rimëkëmbjen e kompanisë.
(Herë të lexuara: 157)
als_Latn als_Latn als_Latn als_Latn als_Latn als_Latn